เรื่องร้องเรียน (ถนน,ร้องเรียน,ความปลอดภัย,สัตว์จรจัด,คลอง) วันที่ 2023-08-03 04:19:59 — แขวงออเงิน เขตสายไหม จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660030748

ขอให้แก้ไขปัญหากรณีได้รับความเดือดร้อนจากการเลี้ยงสุนัขแบบปล่อยของเพื่อนบ้าน บริเวณบ้านเลขที่ ... หมู่บ้านพลีโน่ พหลโยธิน-วัชรพล 2 ซอย 7 ถนนเพิ่มสิน แขวงคลองถนน เขตสายไหม กรุงเทพมหานคร จุดสังเกต เข้าไปในซอย 7 จะเป็นบ้านหลังที่ 11 ฝั่งซ้ายมือ มีเลขที่บ้านชัดเจน เจ้าของบ้านเป็นบุคคลเพศหญิง (ทราบชื่อ) อายุประมาณ 20 ปลายๆ-30 ต้นๆ (ตามผู้ร้องแจ้ง) เนื่องจากผู้ร้องแจ้งว่า บ้านหลังดังกล่าวจะเลี้ยงสุนัขไว้จำนวน 2 ตัว ตัวที่ 1 เป็นสุนัขขนาดกลาง ขนยาวสีน้ำตาล ลักษณะสีขนคล้ายโกลเด้นริทรีฟเวอร์ น่าจะเป็นพันธุ์ผสม (พันธุ์ทาง) ตัวที่ 2 เป็นสุนัขขนาดค่อนข้างใหญ่ ขนยาวสีขาว ตัวอ้วนกว่าตัวแรกแต่รูปร่างเตี้ย น่าจะเป็นพันธุ์ผสมเช่นกัน เมื่อเจ้าของบ้านไม่อยู่บ้านออกไปขายของจะเปิดประตูทิ้งไว้ ทำให้สุนัขทั้ง 2 ตัวออกมาข้างนอกบ่อยครั้ง โดยจะออกมาเป็นประจำเกือบทุกวัน ประมาณ 3-4 วันต่อสัปดาห์ สุนัขมีพฤติกรรมไล่กัดคนในพื้นที่สาธารณะ ทั้งเด็ก พนักงานรักษาความปลอดภัย นิติบุคคล และชาวบ้าน โดยล่าสุด วันที่ 1 สิงหาคม 2566 ช่วงเย็น ผู้ร้องพบเห็นว่ามีเด็กอยู่ปากซอย แต่พักอาศัยอยู่ช่วงท้ายซอย จะต้องผ่านบ้านหลังดังกล่าวซึ่งสุนัขทั้ง 2 เดินไปมาอยู่ เด็กกลัวว่าจะถูกกัด จึงเรียกให้บิดามารับ ซึ่งเมื่อบิดาเดินมารับเด็กที่หน้าปากซอยและผ่านบ้านหลังดังกล่าวโดยไม่ได้หยอกหรือยั่วยุสุนัขแต่อย่างใด สุนัขกลับวิ่งไล่จะกัดบิดา ทำให้บิดาต้องยกรองเท้าทำท่าจะตีสุนัขจึงถอยออกไป อีกทั้งในวันเดียวกันมีชาวบ้าน 2 คนเดินผ่านบ้านดังกล่าว และถูกสุนัขทั้ง 2 วิ่งไล่จะกัด และก่อนหน้านี้สุนัขทั้ง 2 มีการวิ่งเข้าไปในบ้านชาวบ้านที่เปิดประตูเพื่อถอยรถเข้าบ้าน และทำท่าจะกัดเจ้าของบ้าน จากกรณีดังกล่าวทำให้ชาวบ้านในพื้นที่รู้สึกไม่ปลอดภัยและเกรงว่าจะถูกสุนัขกัด เบื้องต้นเคยแจ้งไปยังเจ้าของสุนัขแล้ว แต่ยังไม่พบเห็นว่ามีการแก้ไข ประสบปัญหามาเป็นระยะเวลาเกือบ 1 ปีแล้ว ประสงค์ให้หน่วยงานที่เกี่ยวข้องแก้ไขปัญหากรณีดังกล่าว เพื่อบรรเทาความเดือดร้อนแก่ประชาชนที่พักอาศัยในพื้นที่ต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata